**I izmjena**

**OBRAZAC 5.**

**SPORAZUM O PARTNERSTVU**

**u okviru Ograničenog poziva na dostavu projektnih prijedloga za dodjelu bespovratnih sredstava u modalitetu privremenog poziva**

**C.2.3.R4 –I1 Provedba projekata u sklopu Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijali interes za ulaganja**

***(referentni broj: NPOO.C2.3.R4–I1.01)***

*Ovo je obrazac koji daje osnovne upute kako izraditi Sporazum o partnerstvu.*

*Korisnik/Prijavitelj te Partner mogu modificirati predloženi Obrazac*

*no zadržavajući smisao odredbi navedenih u ovom Obrascu*

(NAZIV);

(ADRESA), kojega zastupa (IME I PREZIME) (u nastavku: Korisnik/Prijavitelj)

OIB Korisnika/Prijavitelja:

i

(NAZIV);

(ADRESA), kojega zastupa (IME I PREZIME) (u nastavku: Partner)

OIB Partnera:

sklapaju

**SPORAZUM O PARTNERSTVU U PROVEDBI PROJEKTA**

(NAZIV PROJEKTA)

u okviru

**Ograničenog poziva na dostavu projektnih prijedloga za dodjelu bespovratnih sredstava u modalitetu privremenog poziva**

 **C.2.3.R4 –I1 Provedba projekata u sklopu Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijali interes za ulaganja**

**Članak 1.**

**Uvodne odredbe**

Stranke Sporazuma uvodno utvrđuju:

* 1. da su se prijavom projektnog prijedloga kandidirali za provedbu projekta <*naziv projekta*> (u daljnjem tekstu: Projekt), koji se provodi u okviru Ograničenog poziva na dostavu projektnih prijedloga za dodjelu bespovratnih sredstava „ (u daljnjem tekstu: Ograničeni poziv), u kojemu Ministarstvo financija nastupa u ulozi Tijela nadležnog za koordinaciju praćenja provedbe NPOO-a (dalje u tekstu: KT); a za ovaj Ograničeni poziv, Ministarstvo mora, prometa i infrastrukture u sustavu upravljanja i praćenja provedbe aktivnosti u okviru NPOO je Tijelo državne uprave nadležno za investiciju C2.3. R4-I1 Provedba projekata u sklopu Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja (dalje u tekstu: NT); Središnja agencija za financiranje i ugovaranje programa i projekata Europske unije u sustavu upravljanja i praćenja provedbe aktivnosti u okviru NPOO je provedbeno tijelo za komponentu C2.3. Digitalna transformacija društva i javne uprave (dalje u tekstu: PT); Ograničeni poziv „Provedba projekata u sklopu Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja, financiran je sredstvima Mehanizma za oporavak i otpornost i pokrenut je u okviru NPOO, komponente C2 i podkomponente C2.3 Digitalna transformacija društva i javne uprave.
	2. da su upoznate sa sadržajem Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja[[1]](#footnote-1) (u daljnjem tekstu: ONP) i Odlukom Europske komisije (u daljnjem tekstu: EK) od 25. siječnja 2016. godine o spojivosti potpore za razvoj širokopojasnog pristupa s unutarnjim tržištem (odluka u skladu s SDPŠM-om, a u predmetu: Državna potpora SA.38626 (2015/N) – Hrvatska[[2]](#footnote-2)), te Odlukom o spojivosti predmetne izmjene u skladu s člankom 107. stavkom 3. UFEU u predmetu pod brojem SA.100662 (2021/N) - Hrvatska[[3]](#footnote-3), odnosno uvjetima pod kojima se može dodijeliti navedena potpora te primjenjivim nacionalnim zakonodavstvom te da će se istih pridržavati tijekom realizacije Projekta.
	3. da je za potrebe realizacije Projekta izrađen Plan razvoja širokopojasne infrastrukture (u daljnjem tekstu: PRŠI) kojim je specificiran projekt razvoja infrastrukture širokopojasnog pristupa i koji je u skladu sa zahtjevima NPOO, komponentom C2 i podkomponentom C2.3 Digitalna transformacija društva i javne uprave.
	4. da će se Projekt provesti prema investicijskom modelu <Investicijski model A – privatni DBO model>, u smislu ONP-a i Odluke Komisije;
	5. da je Prijavitelj/Korisnik privatni operator odabran u postupku pred-odabira kao prihvatljivi prijavitelj na Ograničeni poziv (odluka o odabranom operatoru za provedbu PRŠI-ja koja je donesena u okviru Javnog poziva – dostava prijava);
	6. da je Prijavitelj/Korisnik privatni operator zadužen za projektiranje, izgradnju i operativni rad mreže koja nakon izgradnje ostaje u njegovu vlasništvu te da će bez iznimke izvršavati obveze koje proizlaze iz te uloge slijedom NPOO, komponente C2 i podkomponente C2.3 Digitalna transformacija društva i javne uprave.
	7. da je Partner Nositelj projekta (u daljnjem tekstu: NP) za PRŠI koji je objavljen kao prilog 5. Popis odobrenih PRŠI-ja u sklopu Poziva.
	8. da su se pri prijavi projektnog prijedloga dogovorili da će u slučaju odobrenja dodjele bespovratnih sredstava Prijavitelj <*naziv Prijavitelja*> nastupati kao Korisnik u ime cijelog partnerstva i u ime partnerstva preuzeti odgovornosti prema KT-u, NT-u i PT-u;
	9. da su prilikom sklapanja ovog Sporazuma razumjele da će u slučaju odobrenja dodjele bespovratnih sredstava, Projekt provoditi u skladu s odredbama Ugovora o dodjeli bespovratnih sredstava između NT-a, PT-a i Prijavitelja/Korisnika, dok će odredbe ovog Sporazuma biti primjenjive isključivo ukoliko nisu u suprotnosti s odredbama Ugovora o dodjeli bespovratnih sredstva.

**Članak 2.**

**Predmet Sporazuma**

1. Predmet ovog Sporazuma je provedba Projekta u okviru Ograničenog poziva.
2. U sklopu Projekta, Prijavitelj/Korisnik se obvezuje i ovlašćuje na organizaciju i/ili na provedbu sljedećih aktivnosti (*odabrati primjenjive aktivnosti i/ili nadopuniti)*:
* izraditi dokumentaciju za pripremu projekta: *(navesti primjenjivo)*
* podnijeti projektnu prijavu,
* projektirati širokopojasne pristupne mreže sljedeće generacije,
* izgraditi infrastrukturu širokopojasne pristupne mreže sljedeće generacije,
* osigurati da cjelokupna širokopojasna pristupna mreža sljedeće generacije za koju je dobivena potpora u okviru Poziva na dostavu projektnih prijava bude dovedena u operativni status prije završetka provedbe Projekta,
* nabaviti i postaviti opremu širokopojasne mreže,
* upravljati Projektom,
* provoditi odabrane postupke nabave,
* provoditi aktivnosti promidžbe i vidljivosti Projekta,
* provoditi aktivnosti vezane uz horizontalna načela;
1. Utvrđuje se da je u sklopu Projekta, Partner proveo aktivnost izrade PRŠI-ja;
2. Prijavitelj/Korisnik se obvezuje puni iznos prihvatljivog troška usluge izrade dokumentacije PRŠI-ja (uključujući troškove prikupljanja podataka) koji je naveo u Obrascu 1. Prijavni obrazac – pred-odabir Javnog poziva za dostavu prijava za postupak pred-odabira te je naveden prilikom izrade Obrasca 2. Financijaška i ekonomska analiza, uključiti u prvi Zahtjev za nadoknadom sredstava u punom iznosu kao potraživani izdatak.

**Članak 3.**

**Trajanje sporazuma**

1. Postojeći Sporazum valjan je od dana potpisa svih stranaka te stupa na snagu najkasnije danom stupanja na snagu Ugovora o dodjelu bespovratnih sredstava između NT-a i PT-a te Prijavitelja/Korisnika.
2. Sporazum će važiti sve dok se Prijavitelj/Korisnik u potpunosti ne oslobodi svojih obveza prema kordinacijskom, nadležnom i posredničkom tijelu, uključujući i razdoblje trajnost projekta i osiguravanje revizorskog traga, kako je definirano u članku 5. nacrta Ugovora o dodjeli bespovratnih sredstava za projekte koji se financiraju sredstvima mehanizma za oporavak i otpornost, NPOO 2021-2026

**Članak 4.**

**Obveze Prijavitelja/Korisnika**

1. Prijavitelj/Korisnik je odgovoran za cjelokupnu koordinaciju, upravljanje i provedbu Projekta i za postizanje neposrednih rezultata na način i u opsegu kako je to naznačeno u Ugovoru o dodjeli bespovratnih sredstava. Prijavitelj/Korisnik preuzima odgovornosti za cjelokupni Projekt u odnosu na NT i PT kako je utvrđeno u Ugovoru o dodjeli bespovratnih sredstava.
2. Prijavitelj/Korisnik se obvezuje da će:
3. Nastupati u ime partnerstva i provoditi aktivnosti Projekta u skladu sa sklopljenim Ugovorom o dodjeli bespovratnih sredstava, važećim propisima, NPOO, Odlukom Komisije te prema odobrenom opisu i proračunu Projekta u skladu s načelima učinkovitosti i ekonomičnosti, te da će na takvu izvedbu obvezati Partnera i vanjske izvođače;
4. Osigurati financijska sredstva u iznosu od <*upisati iznos*> za financiranje troškova kako je navedeno u projektnom prijedlogu;
5. Alocirati ljudske, financijske i materijalne resurse kako je navedeno u projektnom prijedlogu;
6. Obavještavati Partnera o napredovanju cjelokupnog Projekta, posebno u odnosu na ciljeve kako su postavljeni Ugovorom o dodjeli bespovratnih sredstava;
7. Dodijeljena sredstva koristiti isključivo za provedbu Projekta u skladu s Ugovorom o dodjeli bespovratnih sredstava;
8. Voditi zaseban računovodstveni sustav ili odgovarajuću knjigovodstvenu evidenciju za provedbu Projekta i na to obvezati Partnera;
9. Čuvati sve dokaze o izvršenim plaćanjima i drugu dokumentaciju o projektu najmanje 7 (sedam) godina nakon završetka Projekta;
10. Pripremati i podnositi redovita financijska i narativna izvješća u zahtijevanom obliku i rokovima podnošenja te na zahtjev pripremati i dodatna izvješća;
11. Sprječavati, otkrivati, evidentirati i otklanjati nepravilnosti na razini Projekta;
12. Osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
13. Osigurati mogućnost nadzora korištenja sredstava od strane KT-a, NT-a, PT-a, revizora i ostalih nadzornih tijela na razini Europske unije i Republike Hrvatske i postupati sukladno njihovim preporukama te o tome obavještavati PT.
14. Uz obveze koje će za njega proizlaziti direktno iz primjene Ugovora o dodjeli bespovratnih sredstava za projekte koji se financiraju Sredstvima mehanizma za oporavak i otpornost, NPOO 2021 – 2026 Prijavitelj/Korisnik dužan je tražene podatke bez odgode dostavljati KT-u, NT-u i PT-u.

**Članak 5.**

**Obveze Partnera**

1. Partner Sporazuma obvezuje se da će:
2. Provoditi aktivnosti projekta za koje je ovlašten u skladu sa sklopljenim Ugovorom o dodjeli bespovratnih sredstava, važećim propisima, Odlukom Komisije te prema odobrenom opisu i proračunu projekta u skladu s načelima učinkovitosti i ekonomičnosti, te da će na takvu izvedbu obvezati i vanjske izvođače (ako je primjenjivo);
3. *(ako je primjenjivo)* u dijelu aktivnosti Partnera iz članka 2. ovog Sporazuma, osigurati provedbu odgovarajućih postupaka odabira vanjskih izvođača u skladu s važećim propisima javne nabave;
4. Dodijeljena sredstva koristiti isključivo za provedbu projekta u skladu s Ugovorom o dodjeli bespovratnih sredstava;
5. Voditi zaseban računovodstveni sustav ili odgovarajuću knjigovodstvenu evidenciju za provedbu projekta;
6. Čuvati sve dokaze o izvršenim plaćanjima i drugu dokumentaciju o projektu najmanje 7 (sedam) godina od završetka projekta;
7. Prijavitelju/Korisniku pružiti podatke i dokumentaciju potrebnu za pripremu i podnošenje redovitih financijskih i narativnih izvješća u zahtijevanom obliku i rokovima podnošenja te na zahtjev pripremati podatke za izradu dodatnih izvješća;
8. Sprječavati, otkrivati, evidentirati i otklanjati nepravilnosti u provedbi projekta;
9. Osigurati revizijski trag i čuvanje svih dokumenata koji su potrebni za osiguravanje odgovarajućeg revizijskog traga;
10. Osigurati mogućnost nadzora korištenja sredstava od strane KT-a, NT-a, PT-a, revizora i ostalih nadzornih tijela na razini Europske unije i Republike Hrvatske i postupati sukladno njihovim preporukama te o tome obavještavati PT;
11. U ulozi NP-a pratiti i izvješćivati o provedbi Projekta u skladu točkom 4.1.11. ONP-a i točkom 5.4.1. Uputa za prijavitelje Ograničenog poziva.

**Članak 6.**

**Financijsko upravljanje**

1. Bespovratna sredstva definirana Ugovorom o dodjeli bespovratnih sredstava isplaćuju se na bankovni račun Prijavitelja/Korisnika koji je odgovoran za administrativno i financijsko upravljanje sredstvima, ta za raspodjelu sredstava Partneru u skladu s odobrenim proračunom i financijskim planom projekta. Prijavitelj/Korisnik će sredstva za provedbu projektnih aktivnosti u nadležnosti Partnera, doznačavati Partneru u skladu s odredbama Ugovora o dodjeli bespovratnih sredstava.
2. Financijsko upravljanje projektom provodi se u skladu s Ugovorom o dodjeli bespovratnih sredstava.

**Članak 7.**

**Informiranje javnosti i vidljivost**

1. Prijavitelj/Korisnik je dužan provoditi mjere vidljivosti i informiranja javnosti u skladu s Ugovorom o dodjeli bespovratnih sredstava, a u cilju promidžbe projekta prema ciljnim skupinama, općoj javnosti i medijima te izvještavati o provedenim mjerama.

**Članak 8.**

**Vlasništvo**

1. Novoizgrađena infrastruktura širokopojasnog pristupa izgrađena u okviru realizacije Projekta trajno je vlasništvo Prijavitelja/Korisnika.
2. Vlasništvo nad drugim materijalnim i nematerijalnim dobrima unutar Projekta definira se u skladu s Ugovorom o dodjeli bespovratnih sredstava.

**Članak 9.**

**Prihvaćanje obveza**

1. Potpisom Sporazuma stranke Sporazuma potvrđuju da su upoznate s obvezama koje za Projekt proizlaze iz Ugovora o dodjeli bespovratnih sredstava i da navedene obveze prihvaćaju.

**Članak 10.**

**Neispunjavanje ugovornih obveza**

1. Smatra se da Partner ne ispunjava svoje obveze ako ne izvršava zadaće definirane prijavljenim Projektnim prijedlogom, odnosno Sporazumom o partnerstvu, ako se u dva navrata u roku ne odazove na poziv Prijavitelja/Korisnika za slanjem određene dokumentacije, a najduže u roku od 30 dana ne pošalje traženu dokumentaciju.
2. Prijavitelj/Korisnik provodi odgovarajuće mjere za otklanjanje uzroka za neispunjavanje ugovornih obveza.

**Članak 11.**

**Odustajanje od provedbe projekta**

1. Prijavitelj/Korisnik je za potrebe prijave na Javni poziv za dostavu prijava za postupak pred-odabira prihvatljivih prijavitelja te ispunjavanje kriterija za prijavu na Ograničeni poziv na dostavu projektnih prijedloga za dodjelu bespovratnih sredstava za provedbu projekata u sklopu Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja, ishodovao jamstvo za ozbiljnost prijave koje glasi na Partnera za slučajeve:
2. odustajanja Prijavitelja/Korisnika od podnošenja projektnog prijedloga na Ograničeni poziv u skladu s pravilima i rokovima predmetnog poziva, a nakon završetka postupka pred-odabira, odnosno uvrštenja na listu prijavitelja za Ograničeni poziv;
3. da projektni prijedlog Prijavitelja/Korisnika na Ograničeni poziv ne prođe administrativnu provjeru, provjeru prihvatljivosti prijavitelja te projekta u odgovarajućoj fazi postupka dodjele bespovratnih sredstava u okviru Ograničenog poziva;
4. da Prijavitelj/Korisnik bez opravdanog razloga povuče projektni prijedlog iz postupka dodjele bespovratnih sredstava u okviru Ograničenog poziva;
5. da Prijavitelj/Korisnik odbije potpisivanje Ugovora o dodjeli bespovratnih sredstava, a koji se potpisuje nakon uspješnog završetka postupka dodjele bespovratnih sredstava u okviru Ograničenog poziva.

**Članak 12.**

**Rješavanje sporova**

1. Stranke Sporazuma se obvezuju da će eventualne sporove i nesporazume koji bi nastali u svezi provedbe Projekta i ovog Sporazuma rješavati sporazumno.
2. Ako sporazum nije moguć nadležan je sud <*upisati naziv suda*>.

**Članak 13.**

**Završne odredbe**

1. Sporazum stupa na snagu s danom potpisa zadnjeg potpisnika i vrijedi najkasnije do zatvaranja Projekta, odnosno 7 (sedam) godina nakon završnog plaćanja.
2. Sporazum je sastavljen u <*upisati broj*> istovjetnih primjeraka od kojih po jedan primjerak pripada Prijavitelju/Korisqniku, Partneru, NT–u i PT-u.
3. U slučaju razlika između Ugovora o dodjeli bespovratnih sredstava i ovog Sporazuma o partnerstvu u provedbi Projekta prevladava Ugovor o dodjeli bespovratnih sredstava.

**Za Prijavitelja/Korisnika:**

Ime i prezime:

Funkcija:

Potpis:

Mjesto i datum:

**Za Partnera:**

Ime i prezime:

Funkcija:

Potpis:

Mjesto i datum:

1. Okvirni nacionalni program za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja predstavlja nacionalnu okvirnu shemu, odnosno program državnih potpora u razdoblju od 2014. do 2020. godine.

Dostupno na: https://mmpi.gov.hr/UserDocsImages/arhiva/MPPI\_Okvirni\_program\_NGA\_BB%2020-3\_14%20FINAL.pdf [↑](#footnote-ref-1)
2. <http://ec.europa.eu/competition/state_aid/cases/260901/260901_1733591_130_2.pdf> [↑](#footnote-ref-2)
3. https://ec.europa.eu/competition/state\_aid/cases1/202202/SA\_100662\_308D257E-0200-CC2B-84CF-B4E91BF66E21\_60\_1.pdf [↑](#footnote-ref-3)